CELEX: 62007CA0121
Language: lv
Date: 2008-12-09 00:00:00
Title: Lieta C-121/07: Tiesas (virspalāta) 2008. gada 9. decembra spriedums — Eiropas Kopienu Komisija/Francijas Republika (Valsts pienākumu neizpilde — Direktīva 2001/18/EK — ĢMO apzināta izplatīšana vidē un to laišana tirgū — Tiesas spriedums, ar kuru konstatēta pienākumu neizpilde — Neizpilde — EKL 228. pants — Izpilde tiesvedības laikā — Finansiālās sankcijas)

21.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 44/8
            
         Tiesas (virspalāta) 2008. gada 9. decembra spriedums — Eiropas Kopienu Komisija/Francijas Republika
   (Lieta C-121/07) (1)
   
   (Valsts pienākumu neizpilde - Direktīva 2001/18/EK - ĢMO apzināta izplatīšana vidē un to laišana tirgū - Tiesas spriedums, ar kuru konstatēta pienākumu neizpilde - Neizpilde - EKL 228. pants - Izpilde tiesvedības laikā - Finansiālās sankcijas)
   (2009/C 44/12)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — B. Stromskis [B. Stromsky] un K. Dzadra [C. Zadra])
   
      Atbildētāja: Francijas Republika (pārstāvji — E. Beljara [E. Belliard] un S. Gasrī [S. Gasri], kā arī Ž. de Bergess [G. de Bergues])
   
      Persona, kas iestājusies lietā atbildētājas prasījumu atbalstam: Čehijas Republika (pārstāvji — sākotnēji T. Bočeks [T. Boček], pēc tam M. Smoleks [M. Smolek])
   Priekšmets
   Valsts pienākumu neizpilde — Eiropas Kopienu Tiesas 2004. gada 15. jūlija sprieduma lietā C-419/03 Komisija/Francija par to, ka nav transponēti Eiropas Parlamenta un Padomes 2001. gada 12. marta Direktīvas 2001/18/EK par ģenētiski modificētu organismu apzinātu izplatīšanu vidē un Padomes [1990. gada 23. aprīļa] Direktīvas 90/220/EEK [par ģenētiski modificētu organismu apzinātu izplatīšanu vidē] atcelšanu (OV L 106, 1. lpp.) noteikumi, kuri atšķiras vai pārsniedz pēdējās minētās direktīvas noteikumus, neizpilde — Prasība piespriest kavējuma naudu un naudas sodu
   Rezolutīvā daļa:
   
               1)
            
            
               līdz argumentētajā atzinumā noteiktā termiņa beigām neveicot visus pasākumus, kas vajadzīgi, lai izpildītu 2004. gada 15. jūlija spriedumu lietā C-419/03 Komisija/Francija par tādu Eiropas Parlamenta un Padomes 2001. gada 12. marta Direktīvas 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu noteikumu netransponēšanu valsts tiesībās, kuri atšķiras vai pārsniedz Padomes 1990. gada 23. aprīļa Direktīvas 90/220/EEK par ģenētiski modificētu organismu apzinātu izplatīšanu vidē noteikumus, Francijas Republika nav izpildījusi EKL 228. panta 1. punktā paredzētos pienākumus;
            
         
               2)
            
            
               Francijas Republika samaksā Eiropas Kopienu Komisijai naudas sodu 10 miljonu euro apmērā, naudas līdzekļus ieskaitot kontā “Eiropas Kopienas pašu resursi”;
            
         
               3)
            
            
               Francijas Republika atlīdzina tiesāšanās izdevumus;
            
         
               4)
            
            
               Čehijas Republika sedz savus tiesāšanās izdevumus pati.
            
         
      (1)  OV C 95, 28.4.2007.